《又效温飞卿》
明代·邹亮

宓妃肌肤莹冰雪，体素含香敻清绝。
骊宫夜寒愁不眠，微步沧洲拾明月。
月光如练波茫茫，仙魂不归愁断肠。
湘娥含颦老龙泣，鲛人洒泪铜槃湿。
瑟瑟江风吹梦醒，翠袖笼寒袜罗冷。
白露无声满瑶草，烟水迢迢镜光晓。

作者简介：苏州府长洲人，字克明。少工诗文，轻侠无行。为“景泰十才子”之一。后折节读书，为名儒。正统初，以况钟荐，擢吏部司务，迁御史。嗜藏书。有《鸣珂集》、《漱玉集》。